Diari Oficial de la Generalitat Valenciana


Sumari del DOGV 9391, del 26-07-2022 (2022/7075)

Sol·licitud d'ofertes per a l'arrendament per contractació directa d'un immoble per a la ubicació de personal de la Conselleria de Participació, Transparència, Cooperació i Qualitat Democràtica, destinat específicament a serveis administratius.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9391

Data del DOGV
:   26-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7075


Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Sol·licitud d'ofertes per a l'arrendament per contractació directa d'un immoble per a la ubicació de personal de la Conselleria de Participació, Transparència, Cooperació i Qualitat Democràtica, destinat específicament a serveis administratius. [2022/7075]  
La Conselleria de Participació, Transparència, Cooperació i Qualitat Democràtica està interessada a arrendar, de conformitat amb el que es disposa en la Llei 14/2003, de 10 d'abril, de Patrimoni de la Generalitat Valenciana, un immoble amb les característiques que a continuació s'especifiquen.  
L'anunci de sol·licitud d'ofertes per a l'arrendament per contractació directa d'un immoble per a la ubicació de personal de la Conselleria va ser publicat en el Diari Oficial de la Generalitat núm. 9382 de 13.07.2022, atorgant un termini de 5 dies naturals a comptar des de l'endemà de la publicació de l'anunci perquè les persones interessades aportaren Oferta econòmica. Aquest termini ha esdevingut insuficient perquè les licitadores interessades pogueren presentar oferta i aportar la documentació justificativa dels immobles oferits, per la qual cosa la Sotssecretaria ha acordat l'obertura de nou termini que permeta presentar en termini i forma.  
  
1. Requisits de l'immoble  
- Situació: l'immoble haurà d'estar situat a València, en un lloc cèntric o pròxim a la seu de la Conselleria i molt ben comunicat per transport públic, preferentment dins de les àrees compreses pels CP 46920, 46017, 46839, 46699, 46459 i 46542.  
- Ubicació: el local haurà d'estar situat, preferentment en edifici d'oficines consolidat.  
- Superfície útil en m²: haurà d'estar compresa entre 400 m² i 800 m² aprox.  
- Accessos: tindrà nivell d'accessibilitat adaptat o susceptible de ser adaptat, amb accés públic a peu pla des de l'espai públic.  
- Característiques: haurà d'estar perfectament condicionat per al seu ús immediat, amb destinació administrativa, sense necessitat de cap obra d'adaptació (sòl, parets i habilitació per a llocs de treball), així mateix les instal·lacions tindran un correcte funcionament, tant les de sanejament, lampisteria i electricitat, com les de climatització, ventilació i il·luminació.  
Haurà de comptar amb tots els permisos i llicències necessaris, per a l'acompliment immediat de l'activitat administrativa que pretén donar-se. Haurà de comptar amb instal·lació o preinstal·lació de cablejat per a albergar equips i dispositius informàtics, o susceptible de ser adaptat a aquestes necessitats.  
- Distribució: és indistint si és d'una única planta o dividit en diferents plantes. Es valorarà positivament que el local siga funcional i flexible, amb arquitectura especialment dissenyada per a l'ús com a local d'oficines, que permeta organitzacions i segregacions espacials. Preferentment, l'immoble haurà d'estar compartimentat amb alguns despatxos i dues sales de reunions amb capacitat, almenys, per a 10-12 persones. Es valorarà negativament l'excessiva compartimentació d'espais, corredors xicotets i la situació dels locals baix rasant.  
- Tipologia: edificació amb alt grau d'il·luminació i ventilació naturals.  
  
2. Informació i contacte  
Dependència: Sotssecretaria de la Conselleria de Participació, Transparència, Cooperació i Qualitat Democràtica.  
Domicili: Passeig de l'Albereda, 16, 46720 València  
Telèfon: 959 208 387/ 574 993 394  
Correu electrònic:  
subsecretaria\_tblucdhxnrzjx@xuv.lj  
  
3. Termini i forma per a realitzar propostes  
Deu dies hàbils a comptar des de l'endemà de la publicació d'aquest anunci. Les persones interessades hauran d'aportar oferta econòmica de la persona titular de la propietat signada electrònicament, mitjançant correu electrònic dirigit a la Sotssecretària de la Conselleria de Participació, Transparència, Cooperació i Qualitat Democràtica, a l'adreça de correu electrònic:  
subsecretaria\_kptqngqkggsfm@cyx.vr  
  
València, 21 de juliol de 2022.- El sotssecretari de la conselleria de Participació, Transparència, Cooperació i Qualitat Democràtica: Cristian Veses Donet.